**Øystein Mæland** (født 26. mars 1960 på Rjukan) er en norsk psykiater og politiker (Ap). Han ble i statsråd 27. mai 2011 utnevnt til politidirektør og sjef for Politidirektoratet. Han trakk seg med umiddelbar virkning 16. august 2012 i kjølvannet av rapporten fra 22. juli-kommisjonen. 
Fra april 2014 er Mæland direktør ved Akershus universitetssykehus.

Karriere
--------

Mæland har medisinsk embetseksamen fra 1986. I 2000 ble han godkjent som spesialist i psykiatri. Han har blant annet vært seksjonsoverlege ved Klinikk for psykiatri ved Aker sykehus, siviltjeneste som fengselslege ved Ullersmo landsfengsel og divisjonsdirektør for Psykiatrisk divisjon ved Ullevål universitetssykehus. Fra 2009 til 2011 var Mæland klinikksjef ved Klinikk for psykisk helse og avhengighet ved Oslo universitetssykehus. Han ble utnevnt til politidirektør i 2011, som den første ikke-jurist til å ha en høy stilling i politiet (der alle stillinger over politiinspektørnivå tradisjonelt har vært forbeholdt jurister). Han trakk seg fra stillingen som politidirektør 16. august 2012.
Ansatt som ny assisterende direktør i Helsedirektoratet fra august 2013.
Fra 28. april 2014 er Mæland ny direktør ved Akershus universitetssykehus.

Politisk virke
--------------

Mæland var statssekretær for justisministrene Grete Faremo, Anne Holt og Gerd-Liv Valla i perioden 1994–1997. Fra 2000 til 2001 var han igjen statssekretær under Hanne Harlem. Han har også vært politisk rådgiver for utenriksminister Thorvald Stoltenberg og for olje- og energiminister Arne Øien. I 2007 støttet han offentlig Ingunn Yssen i Valla-saken og bekreftet at han gikk av som statssekretær på grunn av Vallas lederstil.

Mæland var leder for AUF i Oslo 1979–1982, og sentralstyremedlem i AUF fra 1983 til 1989. Fra 2005 til 2007 var han leder for Oslo Arbeidersamfunn. Han har også sittet i Gjenopptakelseskommisjonen.

### Medlemsjuks i AUF

Han satt i Oslo bystyre fra 1983 til 1986. I forbindelse med den såkalte AUF-saken innrømmet Mæland i retten i mars 1998 at han i sin tid som leder i Oslo AUF hadde søkt Oslo kommune om støtte til kurs som ikke ble avholdt i den hensikt å få mer kommunal støtte.

Personlig
---------

Øystein Mæland er gift med psykoterapeut Rolf Nicolay Aspestrand (født 1964). Det førte til debatt da det ble kjent at han fikk et barn ved surrogati i USA. Han er en mangeårig venn av Jens Stoltenberg, som han også var forlover til. Mæland avtjente siviltjeneste som fengselslege på Ullersmo landsfengsel.

Referanser
----------

1. ↑  «Øystein Mæland ny politidirektør». NRK. 27. mai 2011. Besøkt 17. august 2012.
2. ↑  Jonas Sætre, Siv Sandvik og Kristine Hirsti (16. august 2012). «Mæland trekker seg fra stillingen». NRK. Besøkt 17. august 2012.
3. ↑  «Øystein Mæland har fått ny jobb» Arkivert 12. april 2013 hos Wayback Machine. *Nettavisen*, 9. april 2013
4. ↑   «Øystein Mæland ny sjef ved Ahus» *e24*, 29. april 2014
5. ↑  «Mæland gikk på grunn av Valla». DN.no. 17. januar 2007. Besøkt 27. mai 2011.
6. ↑  «Statssekretær innrømmer medlemsjuks». Dagbladet. 10. mars 1998. Besøkt 20. mai 2011.  `|fornavn1=` mangler `|etternavn1=` i Authors list (hjelp)
7. ↑  «Politidirektør får surrogatrefs». vl.no. 31. mai 2011. Besøkt 24. juli 2011. [*død lenke*]
8. ↑  «Påtroppende homofil politidirektør hentet barn i USA: - Omgår norsk lov». VG Nett. 15. juni 2011. Besøkt 24. juli 2011.

Kilder
------

* «Ny statssekretær i Justisdepartementet». Justisdepartementet. 24. mars 2000. Besøkt 22. juli 2010.
* Thoresen, Bente (24. februar 2007). «Etter oppryddingen». Psykisk helse 1-2007. Arkivert fra originalen 8. november 2007. Besøkt 22. juli 2010.

Eksterne lenker
---------------

* (en) Øystein Mæland – kategori av bilder, video eller lyd på Commons Rediger på Wikidata
* (no) Øystein Mæland hos Norsk senter for forskningsdata politikerarkiv (nedlagt) Rediger på Wikidata

| * v
* d
* r
Norges politidirektører |
| --- |
| 
* Ingelin Killengreen (2000–2011)
* Øystein Mæland (2011–2012)
* Odd Reidar Humlegård (2012–2018)
* Benedicte Bjørnland (2019–)

 |

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** ISNI
 |